Таринци

**Таринци** — најголемо село во Општина Карбинци, сместено во околината на градот Штип.

## Потекло на името

Името на селото доаѓа од Тараинци што доаѓа од личното име Тарах или Тараха преку грчкиот збор „тарахас“ со значење оној што се кара, што предизвикува караница или од грчкиот збор „тарахос“ со значење оној што се плаши, плашливец. Втора можност е да доаѓа од топонимот Тара(х)ин што исто се поврзува со грчко потекло со значење шум, бркотија. Трета можност е да доаѓа од личното име Тараха при што коренот Тар- и суфиксот -аха се сретнуваат низ словенските јазици. На крај, се споменува можност името да доаѓа од личното име Таридин, кој бил кмет на Брегалничката област во  век.

## Географија и местоположба

Ова село се наоѓа во југозападниот дел на територијата на Општина Карбинци, од левата страна на реката Брегалница. Селото е рамничарско, на надморска височина од 310 метри. Од градот Штип е оддалечено 11 километри.

## Историја

Археолошките истражувања потврдуваат дека селото Таринци се одликува со долга историја. Така, во наоѓалиштето Вршник, во атарот на селото Таринци е откриена населба од неолитот, додека во наоѓалиштето Кнежевска Могила се пронајдени археолошки експонати од античкиот период (од 2 век до 4 век п.н.е.).

Во  век, Таринци било село во Штипската каза на Отоманското Царство.

## Стопанство

Атарот зафаќа простор од 11,6&nbsp;км2. На него преовладува обработливото земјиште на површина од 739 хектари, на пасиштата отпаѓаат 291 хектар, а на шумите само 31 хектар.

Селото, во основа, има полјоделска функција. Во селото има услужни објекти и фабрички погон.

Во селото работи свињарската фарма Макмесо.

## Население

Според податоците на Васил К’нчов („Македонија. Етнографија и статистика“) од 1900 година, во селото имало 85 жители, сите Македонци.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Таринци во 1961 година имало 605 жители, од кои 595 биле Македонци, а 10 жители Турци. Во 1994 година бројот се зголемил дури на 909 жители, само македонско население.

Според пописот од 2002 година, во селото Таринци живееле 905 жители, од кои 902 Македонци и 3 Срби.

Според последниот попис од 2021 година, во селото живееле 742 жители, од кои 701 Македонец, 7 Роми, 6 Срби и 28 лица без податоци.

## Општествени установи

* Основно училиште „Страшо Пинџур“, подрачно петгодишно основно училиште
* Амбуланта
* Детска градинка „Кокичиња“
* Пензионерски клуб
* Дом на културата


Податотека:Градинка во Таринци.jpg|Детската градинка
Податотека:Амбуланта во Таринци.jpg|Амбулантата
Податотека:ОУ „Страшо Пинџур“ - Таринци.jpg|Основното училиште
Податотека:Пензионерски дом во Таринци 2.jpg|Пензионерски клуб


## Самоуправа и политика

Селото претставува дел од Општина Карбинци, која била една од ретките општини кои не биле променети по новата територијална поделба на Македонија во 2004 година. Во периодот од 1996-2004 година, селото исто така се наоѓало во Општина Карбинци.

Во периодот од 1965 до 1996 година, селото се наоѓало во рамките на големата општина Штип. Селото припаѓало на некогашната општина Штип во периодот од 1957 до 1965 година. Во периодот од 1955 до 1957 година селото се наоѓало во рамките на тогашната општина Радање.

Во периодот 1952-1955, селото било дел од тогашната Општина Карбинци, во која покрај селото Таринци, се наоѓале и селата Аргулица, Бурилчево, Караорман, Карбинци, Козјак, Кучичино, Припечани, Руљак и Црвулево. Селото било дел од некогашната Општина Радање во периодот 1950-1952, во која влегувале селата Голем Габер, Јунузлија, Калаузлија, Кепекчелија, Кучилат, Курфалија, Мал Габер, Оџалија, Радање и Таринци.

### Избирачко место

Во селото се наоѓа избирачкото место бр. 2320 според Државната изборна комисија, сместено во просториите на основното училиште.

На претседателските избори во 2019 година, на ова избирачко место биле запишани вкупно 705 гласачи.

На парламентарните избори во 2020 година, на ова избирачко место биле запишани вкупно 712 гласачи.

## Културни и природни знаменитости

;Археолошки наоѓалишта
* Вршник — населба од неолитското време;
* Крст — Могили од римското време; и
* Стари Селски Гробишта — средновековна црква со некропола.

;Цркви
* Црква „Св. Димитриј“ — главна селска црква, каде покрај старата црква, моментално се издигнува нов храм


Податотека:Обредна трпезарија во Таринци 2.jpg|Обредна трпезарија
Податотека:Верски објекти во Таринци.jpg|Верски објекти на гробиштата
Податотека:Гробишта во Таринци.jpg|Селските гробишта
Податотека:Црква „Св. Димитриј“ - Таринци.jpg|Новата и старата црква
Податотека:Верски објект во Таринци.jpg|Верски објект на гробиштата
Податотека:Обредна трпезарија во Таринци.jpg|Обредна трпезарија
Податотека:Верски објект во Таринци 2.jpg|Верски објект на гробиштата


## Култура и спорт

Во селото работат фудбалскиот клуб „Таринци-Макмесо“.

## Галерија


Податотека:Игралиште во Таринци.jpg|Спортско игралиште
Податотека:Куќи во Таринци.jpg|Куќи во селото
Податотека:Објект во Таринци.jpg|Објект кај гробиштата
Податотека:Објект со политички плакати во Таринци.jpg|Штаб на политичка партија
Податотека:Парк во Таринци.jpg|Парк во селото
Податотека:Пензионерски дом во Таринци.jpg|Сала
Податотека:Поглед на Таринци 2.jpg|Поглед на селото во рана есен
Податотека:Поглед на Таринци.jpg|Поглед на селото
Податотека:Сретсело во Таринци.jpg|Сретселото
Податотека:Стара куќа во Таринци.jpg|Стара куќа во селото


## Наводи

## Поврзано
* Општина Карбинци
* Штип

## Надворешни врски


Категорија:Села во Македонија
Категорија:Штипски села
Категорија:Села во Општина Карбинци